  Виталий Пронин Удмуртие вуылӥз Кун Думалэн депутатэз, тодмо тренер Валерий Газзаев. Удмуртилэн Тӧроезлэсь ужзэ быдэсъясен Александр Бречаловен соос кенешизы егитъёс пӧлын спортэз азинтон сярысь. Валерий Газзаев тодматскиз «Ижевск-Зенит» футболъя клубен. Валерий Газзаев нырысь ик тодматскиз «Ижевск-Зенит» футболъя клубен, пумиськылӥз Удмуртиысь Футболъя федерациысь тренеръёсын, тодмо спортсменъёсын. Александр Бречалов, Валерий Георгиевичез шаерамы спортлэн азинскеменыз тодматыса, вераз:- Элькунын спортэз азинтыны луонлыкъёс  ӧжыт ӧвӧл: гуртъёсын пуктылэмын стадионъёс, куасэн бызьылон базаос, арлы быдэ  ортчыло Гурт шудонъёс. Али ми азьын бадӟым ужпум сылэ - шаерамы футболэз азинтыны выль амалъёс утчано,  адӟем карымон мед луомы быдэс Россилы. Оскисько, 5 ар куспын ми сое лэсьтыны пӧрмытом. Али бадӟым вис кылдэмын егит спортсменъёс но профессиональной футбол вискын. Нокыӵе юрттэт уг сётӥськы профессиональной спортэ выжись егитъёслы, соин тросэз соос, спортъя школаосысь потыса, шаерысьтымы мукет улосъёсысь клубъёсы кошко. Асьме стадионъёсмы учкисьёсын мед тырмозы, калыкмы футболэн мед висёз шуыса, «нылпи - егит мурт - талант - профессионал» радлыкъя ужано.Валерий Газзаев Удмуртиын футболэз азинтон пумысен юрттӥськыны дась луэмзэ вераз.Сергей Захаров Туспуктэм: udmurt.ru     